stanford-oval/wikipedia huggingface dataset:
ברווזי צלילה
מיון

המינים הנכללים בתת-המשפחה:
סוג ומין יחיד ברווז משויש (Marmaronetta angustirostris)
נטה (Netta)
נטה אדומת-ראש (Netta rufina)
צולל דרומי (Netta erythrophthalma)
נטה ורודת מקור (Netta peposaca)
צולל (Aythya)
צולל ביצות (Aythya nyroca)
צולל גב-קנבס (Aythya valisineria)
צולל חלוד (Aythya ferina)
צולל אמריקאי (Aythya americana)
צולל צוואר-טבעתי (Aythya collaris)
צולל קשה-ראש (Aythya australis)
צולל באאר (Aythya baeri)
צולל מדגסקר (Aythya innotata)
צולל ניו זילנדי (Aythya novaeseelandiae)
צולל מצויץ (Aythya fuligula)
צולל ימי (Aythya marila)
צולל קטן (Aythya affinis)
לעיתים גם המין ברווז ורוד-ראש (Rhodonessa caryophyllacea) שייך לתת-משפחה זו, בדרך כלל כמסווג בסוג נטה.
נטה אדומת-ראש
Pro Evolution Soccer (סדרת משחקים)

| --- | --- |

 כללי
 תאריך הוצאה:  החל מאוקטובר 1996
 סוגה:  משחקי ספורט
 פיתוח:  Konami
 הוצאה לאור:  Konami 
 ארץ מקור:  יפן 
 הפצה:  Konami
 דרישות תוכנה
 מצבי משחק:  שחקן יחיד, שני שחקנים בפלטפורמות מסיומות, משחק רשת
 דירוג:  גיל 3+
 פלטפורמות:  מחשב אישי (חלונות), Xbox, Xbox 360, פלייסטיישן 2, PSP, נינטנדו DS, פלייסטיישן 3, Wii טלפון אישי
 
Pro Evolution Soccer (PES, משווק כ-eFootball PES; באסיה: Winning Eleven) היא סדרת משחקי וידאו למחשב האישי ולקונסולות משחק, העוסקת באימון ושליטה בקבוצות ונבחרות כדורגל. חברת Konami האמריקנית-יפנית השיקה את המשחק לראשונה בשנת 1996, ומאז משווקת בכל שנה גרסה חדשה ומעודכנת עם חידושים ושיפורים.
המשחק מתאפיין בגרפיקה באיכות גבוהה המקנה למשחק ריאליסטיות גבוהה במיוחד. בשל כך הוא הפך לאחד המשחקים הנמכרים והפופולריים בעולם בתחום הספורט, יחד עם מתחרתה FIFA המשווקת על ידי חברת EA Sports.
השחקנים יכולים לבחור לשחק עם נבחרות לאומיות או עם קבוצות מהליגות הבכירות ומליגת האלופות. שחקנים מכל העולם יכולים לשחק אחד נגד השני דרך רשת האינטרנט במשחק רשת. בשל הפופולריות של המשחק, לעיתים נערכים תחרויות מרובות משתתפים מבין חובבי המשחק.
בגרסאות האחרונות של המשחק הוסיפו המתכנתים צבע ואנושיות לקהל, שחקנים עם הבעות פנים ותנועה מציאותית של השחקנים. כמו כן גם שופרה יכולת השליטה של השחקן, כך שהבקעת שערים מחייבת ידע והבנת המשחק לעומק.
פרו המשחק משווק במזרח הרחוק ובאמריקה הדרומית והצפונית, תחת השם Winning Eleven.
בקונסולת 2011 נוספה האפשרות לשחק במשחקי גביע ליברטדורס, הגביע הדרום אמריקאי שבו משתתפות קבוצות מברזיל, ארגנטינה, אורוגוואי, מקסיקו ועוד, חלקן במוקדמות, בשלב הבתים ובסוף טורניר גביע. הגביע כולל בית-חוץ.
בגרסה הזו אפשר גם ליצור ליגות, אך לא רק לשנות את שמן, אלא לשנות את הסמל וההגדרות, וגם החלפת קבוצות בליגות, ובניית אצטדיונים.
בגרסת 2014 נוספה למשחק קבוצת הכדורגל מכבי תל אביב, וכך הפכה לקבוצה הישראלית הראשונה שהופיעה במשחק, אך משנת 2017 אינה לוקחת בו חלק.
החל מ-2020 המשחק משווק תחת השם eFootball PES. בשנת 2021 הוצא לשוק משחק EFootball 2022 שמתוכנן להחליף את הסדרה Pro Evolution Soccer.
TOR (אנזים)

שלט זיכרון בפורטוגזית ברזילאית באי הפסחא - "כאן נלקחה בינואר 1965 דוגמת הקרקע שאיפשרה להשיג את הרפמיצין"
TOR או Target Of Rapamycin (המטרה של התרופה רפמיצין) הוא אנזים (חלבון), אשר מחד, מסדיר את המטבוליזם (חילוף החומרים), המיטוזה (התחלקות) וגידול נפח התא הביולוגי, ומאידך, גורם להזדקנותו. החל מגיל העמידה בערך, עיכוב פעילותו של אנזים זה, על ידי התרופה רפמיצין ונגזרותיה, מאט את הופעת כמה מתסמיני הזדקנות התא ומאריך את תוחלת החיים המקסימלית.
גן המקודד ליצירתו של אנזים זה אצל היונקים קרוי FRAP1, אף כי לעיתים גם הוא מכונה בשם TOR.
גילוי האנזים

האנזים TOR והגן המקודד אליו התגלו ב-1991 על ידי מייקל הול מאוניברסיטת בזל ושותפים נוספים, בשמרים. הול וחבריו גילו זאת כשחקרו את התרופה רפמיצין ודרך פעילותה. זוהי גם הסיבה שהם קראו לגן ולאנזים הנוצר על ידו, בשם זה, על פי התרופה הפועלת עליהם. שלוש שנים אחר כך, ב-1994 התגלו על ידי סטיוארט שרייבר ואחרים גן ואנזים (חלבון) דומים מאוד, גם ביונקים והם כינו אותם, בהתאמה, mTOR, דהיינו TOR של יונקים (Mammalian).
התרופה רפמיצין, זו שבגללה ובעזרתה התגלה ה-TOR, נחשבה בשעתו רק לתרופה אנטיביוטית, הפועלת כנגד פטריות. בהמשך המחקר עליה הסתבר שהיא פועלת גם כנגד התרבות לימפוציטים, פעילות אשר כתוצאה ממנה התרופה הזו גם מדכאת את המערכת החיסונית של הגוף. לאור זאת, החלו להשתמש ברפמיצין בעיקר למניעת דחיית שתלים בעת ביצוע ניתוחי השתלת איברים. במשך הזמן התגלו עוד ועוד פעילויות של התרופה והמחקר עליה הלך והתרחב.
במסגרת זו, ב-2006 התגלה לראשונה כי הרפמיצין מסוגלת להאריך את תוחלת החיים המקסימלית של התא - התרופה הראשונה, מאז ומעולם, שהתגלה כי היא מסוגלת לעשות זאת. ב-2009 הוכח כי היא מסוגלת להאריך חיים, גם של עכברי מעבדה.
בהמשך המחקר התגלה כי הארכת תוחלת החיים המקסימלית, נעשית על ידי עיכוב פעילותו של האנזים TOR.
פעילותו של האנזים

מייקל הול גילה בשמרים, שני גנים שונים - TOR1 ו-TOR2, המקודדים לשני אנזימים שונים בעלי שמות בהתאמה. הוא והחוקרים האחרים, אלה שעבדו עמו ואלה שהמשיכו את מחקריו, מצאו שמדובר בשני אנזימים בעלי הרכב דומה מאוד ופעולה דומה מאוד - א. אבחנה כי בסביבת התא יש מספיק חומרי מזון וכי התנאים מכל הבחינות מתאימים לצורך התרבות, ב. לאור זאת, מתן האישור לתא להתחיל לגדול בנפחו ולהתחלק. הם גילו, שגם ההפך נכון - כשהמזון חסר, או כשרמות החמצן בסביבתו של התא נמוכות, או כשהייתה פגיעה בדנ"א, או בכל מצב אחר שבו התא חש שקיומו נתון בסכנה, פעילותם של אנזימי TOR הללו, מואטת.
כשהמזון מצוי בשפע ותנאי החיים באופן כללי, טובים, הפעילות של הגן הרלוונטי עולה וכתוצאה מכך גם כמות האנזים TOR, שבאותו תא, עולה. עלייה זו, בתורה, מעודדת  את התא להגביר את הייצור הכולל של החלבונים, ובהמשך לכך, מעודדת אותו גם להתחלק. כשכמות המזון מוגבלת ותנאי החיים בכלל, קשים, פעילותו של TOR פוחתת, וכתוצאה מכך יש ירידה בייצור החלבונים בתא, והתא נמנע מחלוקה ושומר יותר על המשאבים שנעשו כעת נדירים.
האטת קצב ייצור החלבונים מאטה אם כן את התרבות התא ומאפשרת לו לתעל משאבים, למשל לצורכי תיקון דנ"א שנפגע, או לאמצעי הגנה אחרים, הכול לפי המצב הקשה הנתון. מחקרים בזבובי פירות הראו כי בעוד קצב ייצור החלבונים פוחת באופן כללי במצבי חירום אלו, בתוך התא מתגבר קצב הייצור של מרכיבים ספציפיים אחדים, אלה שכנראה הם שמסייעים לתא לחדש את מערכותיו השונות.
בזמנים קשים שכאלה, מתגבר מאוד בתא גם תהליך האוטופגיה (בליעה עצמית). בתהליך זה, התא מפרק מרכיבים פגומים המצויים בו ואשר בזמני שפע הוא נוטה להשאירם כפי שהם. הכוונה למשל, לחלבונים בעלי צורה מעוותת, למיטוכונדריה (תחנות הכוח האחראיות על הפקת האנרגיה בתא) בעלות תפקוד לקוי, וכו'. בתהליך זה מפורקים אותם מרכיבים פגומים, לחלקיהם הקטנים יותר, כאשר חלק מאותם חלקים קטנים, התא מנצל מחדש, כדלק או כחומרי בנייה. כששוב יש מזון, היחס ההפוך בין TOR לאוטופאגיה שב לקדמותו - פעילות TOR עולה והאוטופאגיה מתמעטת. גורי עכברים למשל, סמוך לאחר לידתם, ובטרם החלו לינוק, מסתמכים על אוטופגיה כדי לספק לעצמם את האנרגיה שהם זקוקים לה.
יש חוקרים הטוענים שזהו סוד אריכות הימים שגורם עיכובו של TOR - הגברת האוטופאגיה.
הביוכימיה של פעילותו

האנזים TOR שייך לקבוצת הקינאזות, אנזימים המבצעים פוספורילציה - זירחון, דהיינו, לוקחים קבוצה זרחתית ממולקולה עתירת אנרגיה כמו ATP ומעבירים אותה למולקולה ספציפית אחרת, ובכך גורמים לשפעולה או לשיתוקה של המולקולה המקבלת, כלומר, גורמים לה לבצע פעולה מסוימת, כפי שנדרש ממנה, או להפסיק את פעילותה. עיכוב פעילותו של האנזים, יגרום אם כן לעיכוב פעילות המולקולה המקבלת.
מסתבר, שהגן הרלוונטי מקודד את האנזים המתאים, שנקשר בציטופלסמה (הנוזל התוך תאי), לחלבונים נוספים אחרים, ליצירת חלבון מורכב יותר הקרוי בהתאמה - TORC1 ו-TORC2. שני הקומפלקסים כוללים בתוכם גם את האנזים TOR ושניהם מפקחים על פעילויות רבות בתא, הקשורות בגדילה. רפאמיצין מסוגלת לעכב בעיקר את פעילותו של TORC1. התרופה עושה זאת על ידי היצמדות לרצפטור תוך תאי בשם FKBP12, כאשר הקומפלקס הנוצר נצמד ל-TOR1 ומשתק את פעילותו. בהיעדר רפמיצין, אם יש גורמים מעוררים בתא, כגון רמות גבוהות של מזון או אנרגיה, מתעורר TOR לפעולה ולהפך כאשר רמות המזון או האנרגיה יורדות.
אריכות ימים

כבר ב-1935 הראה קלייב מקיי מאוניברסיטת קורנל, שחולדות צעירות, שקיבלו תזונה על סף הרעבה, גדלו לאט, אך האריכו ימים באופן יוצא דופן. חוקרים מאוחרים יותר הראו, שהגבלת צריכת קלוריות, האריכה את תוחלת החיים המרבית במינים ביולוגיים שונים, משמרים עד עכביש וכלבים. קיצוץ הצריכה הקלורית הרגילה, בערך בשליש, בשלב מוקדם בחיים, הגדיל לרוב את תוחלת החיים המרבית ב-30% עד 40%. כיום יש הוכחות ראשוניות לתופעה דומה גם בקופים. במחקרים ארוכי-טווח בנושא הגבלת צריכת קלוריות, נמצא שקופים מסוג רזוס, שקוצץ מזונם, היו בריאים באופן יוצא דופן ובעלי מראה צעיר לגילם. העדויות המצטברות מרמזות שהגבלת צריכת הקלוריות יכולה להביא להזדקנות בריאה גם בבני אדם, בדיוק כפי שהיא עושה בקופים. לאור כל זאת, חוקרי ההזדקנות, מנסים כיום לאתר תרכובות, המשפיעות כמו הגבלת צריכת קלוריות, בלי לגרום בפועל לרעב. ובנקודה זו בדיוק נכנסו התגליות על פעילותם של ה-TOR והרפמיצין.
ב-2003 הצליח חוקר הונגרי בשם טיבור וולאי, שעבד עם חוקרים נוספים באוניברסיטת פריבורג בשווייץ, לעכב באופן גנטי את הסינתזה של TOR, בתולעים ולהאריך כתוצאה מכך את תוחלת החיים הממוצעת שלהם, ביותר מפי שניים. שנה לאחר מכן, ב-2004, חוקר מהמכון הטכנולוגי של קליפורניה, פנקאג' קאפהי, שעובד כיום במכון באק לחקר ההזדקנות בנובטו שבקליפורניה, הראה שגם דיכוי פעילות TOR בזבובי פירות, האריך את תוחלת החיים הממוצעת שלהם והגן עליהם מפני ההשלכות של תזונה עשירה, בדיוק כפי שהגבלת צריכת קלוריות עושה. וב-2005 הוכיחו בריאן קנדי ואחרים, באותה עת מאוניברסיטת וושינגטון, שנטרולם של גנים שונים המצויים במסלול העברת האותות של TOR, בתאי שמר, האריך את תוחלת החיים שלהם גם הוא. בנוסף, מחקר שבוצע במסגרת הקולג' האוניברסיטאי של לונדון מצא, ששיתוק גן הקרוי S6K1, שקשור לבקרת mTOR על ייצור חלבונים, מקנה לעכברות (אך לא עכברים) עמידות בפני מחלות הקשורות בגיל ומאריך את תוחלת החיים המרבית שלהן.
מחקרים אלה ואחרים רמזו, כי עיכובו של TOR מחקה את הפעולה שעושה דיאטת כמעט רעב וכי רפמיצין ונגזרותיו מעכבים את פעילותו של TOR. נראה ש-TOR הוא הדבר הקרוב ביותר ליחידת הבקרה הראשית על קצב ההזדקנות, לפחות בכמה מינים ביולוגיים וייתכן שגם בבני אדם. מחקרים חדישים אף מרמזים כי החלבונים עמילואיד בטא וטאו, הנחשבים כגורמי מחלת אלצהיימר, פועלים את פעולתם ההרסנית על הכישורים השכליים בדרך של הגברת פעילותו של mTOR וכי רפמיצין או נגזרותיה בעלות השפעות הלוואי הפחותות יותר, הפועלות כנגד האנזים הזה, יכולות אולי לעצור או לעכב את תהליך ההידרדרות השכלית המתרחשת במחלה זו.
ראו גם

אנדריי ברטקה
סינתיה קניון
רונלד דה פיניו
רונית ויסמן
חיי נצח
גבול הייפליק
הורמון גדילה והזדקנות
הערות שוליים

1 2 3  GRCh38: Ensembl גרסה 89: ENSG00000198793 - Ensembl, מאי 2017
1 2 3  GRCm38: Ensembl גרסה 89: ENSMUSG00000028991 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  23 באוגוסט 1991, במגזין Science
↑  30 ביוני 1994, במגזין Nature
↑  Mechanisms of resistance to rapamycins, Drug Resist Updat - דצמבר 2001
↑  mTOR interacts with raptor to form a nutrient-sensitive complex that signals to the cell growth machinery, Cell - יולי 2002
↑  Extension of chronological life span in yeast by decreased TOR pathway signaling, ינואר 2006 - Genes Dev
↑  The role of mTOR signaling in Alzheimer disease, ינואר 2012 - Front Biosci
↑  Molecular Interplay between Mammalian Target of Rapamycin (mTOR), Amyloid-β, and Tau, אפריל 2010 - Journal Of Biological Chemistry
סכמה של ההשפעות הביוכימיות הידועות של ועל mTOR
ג'ון מיליקין

| --- | --- |

 לידה:  7 בינואר 1888 דנוויל, אינדיאנה, ארצות הברית 
 פטירה:  6 בנובמבר 1970 (בגיל 82) וושינגטון די. סי., ארצות הברית ארצות הברית
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  האקדמיה הצבאית של ארצות הברית  מכללת המלחמה של צבא ארצות הברית  המכללה לפיקוד ומטה של צבא ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1910–1948 (כ־38 שנים)
 דרגה:   מייג'ור גנרל
 תפקידים בשירות
 מפקד דיוויזיית הפרשים ה-2   מפקד הדיוויזיה ה-83   מפקד הדיוויזיה ה-33   מפקד הדיוויזיה ה-45   מפקד הקורפוס ה-3   מפקד הדיוויזיה המשוריינת ה-13
 פעולות ומבצעים
 מלחמת העולם הראשונה  מלחמת העולם השנייה
 עיטורים
   מדליית השירות המצוין     כוכב הכסף     מדליית החייל     כוכב הארד
 
ג'ון מיליקין (באנגלית: John Millikin‏; 7 בינואר 1888 – 6 בנובמבר 1970) היה גנרל בצבא ארצות הברית, אשר פיקד על כוחות במלחמת העולם השנייה.
ביוגרפיה > ראשית חייו

מיליקין נולד ב-7 בינואר 1888 בדנוויל, אינדיאנה, להוראס ואידה מיליקין. בשנת 1906 החל מיליקין את לימודיו באקדמיה צבאית, ובשנת 1910 סיים את לימודיו, והצטרף כלוטננט משנה לחיל הפרשים של צבא ארצות הברית.
ביוגרפיה > קריירה צבאית

ב-1 ביולי 1916 הועלה מיליקין לדרגת לוטננט, וב-15 במאי 1917 הועלה לדרגת קפטן. במהלך מלחמת העולם הראשונה נשלח מיליקין לצרפת, והשתתף שם בקרבות החזית המערבית במלחמת העולם הראשונה. ב-22 ביוני 1918 הועלה מיליקין לדרגת מייג'ור, וב-16 בנובמבר אותה שנה הועלה לדרגת לוטננט קולונל.
ב-15 במרץ 1920 חזר מיליקין לדרגתו הקבועה - דרגת קפטן, וב-1 ביולי אותה שנה הועלה לדרגת מייג'ור. מיליקין מילא תפקידי מטה שונים, וב-1 בנובמבר 1934 הועלה לדרגת לוטננט קולונל. ב-1 ביוני 1939 הועלה מיליקין לדרגת קולונל, וב-9 בספטמבר אותה שנה מונה למפקד רגימנט הפרשים ה-6. ב-1 באוקטובר 1940 מונה מיליקין למפקד חטיבת הפרשים ה-1, ולמחרת הועלה לדרגת בריגדיר גנרל. ביוני 1941 מונה מיליקין למפקד דיוויזיית הפרשים ה-1, וב-16 ביולי אותה שנה הועלה לדרגת מייג'ור גנרל. בספטמבר 1941 הוביל מיליקין את הדיוויזיה שבפיקודו במהלך תימרוני לואיזיאנה, כחלק מקורפוס השריון ה-1 במסגרת הארמייה השנייה.
ביוגרפיה > מלחמת העולם השנייה

ביולי 1942 מונה מיליקין למפקד הדיוויזיה ה-83, ובספטמבר אותה שנה מונה למפקד הדיוויזיה ה-33. ביולי 1943 נשלחה הדיוויזיה להוואי, ובאוקטובר אותה שנה מונה מיליקין למפקד הקורפוס ה-3. בספטמבר 1944 נחת הקורפוס בשרבור שבצרפת, והוכפף לארמייה התשיעית. במשך שישה שבועות התארגן הקורפוס, וכן סייע למערכת אקספרס הכדור האדום, ולאחר מכן הוכפף לארמייה השלישית באזור ורדן. הקורפוס השתתף בתקיפת מבצר ז'אן ד'ארק באזור מץ, וב-13 בדצמבר כבש את המבצר.
במהלך הקרב על הבליטה הצטווה הקורפוס לנוע צפונה לעבר בסטון, וב-26 בדצמבר חבר הקורפוס שכלל את הדיוויזיות ה-26, ה-80 והמשוריינת ה-4, לכוחות שהיו נצורים בבסטון. לאחר מכן הוכפף הקורפוס לארמייה הראשונה, וב-9 במרץ 1945 כבשו כוחות מהדיוויזיה המשוריינת ה-9 שהייתה תחת פיקודו את גשר רמאגן. בשל אופיו ההססני הודח מיליקין מהפיקוד על הקורפוס, ובאפריל מונה למפקד הדיוויזיה המשוריינת ה-13 שמפקדה נפצע קשה בקרבות, ופיקד עליה עד סוף המלחמה.
ביוגרפיה > לאחר המלחמה

ב-30 באפריל 1946 חזר מיליקין לדרגתו הקבועה - קולונל, וב-24 בינואר 1948 הועלה לדרגת בריגדיר גנרל. ב-29 בפברואר 1948 פרש מיליקין מהצבא, וב-29 ביוני אותה שנה הועלה לדרגת מייג'ור גנרל. מיליקין התגורר בוושינגטון די. סי., וב-6 בנובמבר 1970 מת בביתו.
ג'ון מלורי אשר

| --- | --- |

 לידה:  13 בינואר 1971 (בן 53) לוס אנג'לס, קליפורניה, ארצות הברית
 שם במה:  ג'ון אשר
 סוגה מועדפת:  דרמה, קומדיה (מצבים)
 מדינה:  ארצות הברית 
 תקופת הפעילות:  מ-1990
 עיסוק:  במאי, תסריטאי וצלם קולנוע
 בן או בת זוג:  ג'ני מקארתי (11 בספטמבר 1999–ספטמבר 2005) 
 צאצאים:  Evan Asher 
 פרסים והוקרה:  פרס פטל הזהב לבמאי הגרוע (2005)  פרס פטל הזהב - הסרט הגרוע ביותר (2005) 
 פרופיל ב-IMDb
 
ג'ון מלורי אשר (באנגלית: John Mallory Asher; נולד ב-13 בינואר 1971) הוא שחקן ובמאי קולנוע וטלוויזיה אמריקאי.
ביוגרפיה

אשר נולד בשם ג'ון מלורי בלוס אנג'לס, קליפורניה, לשחקן אדוארד מלורי ולשחקנית ג'ויס בוליפנט. אמו לאחר מכן נישאה למפיק והבמאי ויליאם אשר וזה אימץ את בנה.
ב-11 בספטמבר 1999 נישא אשר לשחקנית ג'ני מקארתי. ב-18 במאי 2002 נולד בנם שאובחן כלוקה באוטיזם. הם התגרשו בספטמבר 2005.
פילמוגרפיה

פרק זה לוקה בחסר. אנא תרמו לוויקיפדיה ו.
פילמוגרפיה > קולנוע

יהלומים (1999) - במאי
Tooken‏ (2015) - במאי ותסריטאי
פילמוגרפיה > טלוויזיה

NCIS
בוורלי הילס 90210
ברווזים זקופי-זנב

| ברווזים זקופי-זנב |
| --- | --- |
 ברווז המושק
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים זקופי-זנב
שם מדעי
 Oxyurinae ‏סווינסון, 1831

ברווזים זקופי-זנב (שם מדעי: Oxyurinae) היא תת-משפחה של עופות מים במשפחת הברווזיים, בה חיים מינים בעלי זנב זקור למעלה והם נחשבים למינים קדומים ופרימיטיביים במשפחתם. הם נמצאים בעיקר בעולם החדש, אך כמה מינים חיים בעולם הישן ובאוסטרליה.
ברווזים אלה הם קטנים, גדולי מקור, בעלי ציצות על ראשם, והזנב מכיל נוצות עומדות ארוכות וזקורות. הם אינם נוטים לצלול, וחיים במים מתוקים עומדים ורדודים יחסית.
הם קרובים לתתי-המשפחות ברווזי צלילה ולברווזים מצויים.
מינים

ישנם 8 מינים קיימים, המצויים ב־4 סוגים בתת-משפחה זו:
צחראש (Oxyura )
צחראש כחול-מקור (Oxyura australis)
צחראש אדמוני (Oxyura jamaicensis)
צחראש האנדים (Oxyura ferruginea)
צחראש לבן (Oxyura leucocephala)
צחראש מקואה (Oxyura maccoa)
צחראש אגמים (Oxyura vittata)
צחראש ניו זילנד (Oxyura vantetsi) - נכחד
ברווז המסיכה (Nomonyx dominicus)
ברווז שחור-ראש (Heteronetta atricapilla)
Biziura
ברווז מושק ניו זילנדי (Biziura delautouri) - נכחד
ברווז המושק (Biziura lobata)
ישנם מינים נוספים שאולי משויכים לתת-המשפחה: ברווז ורוד-אוזן (Malacorhynchus membranaceus), ברווז לבן-גב (Thalassornis leuconotus), ברווז גמד (Nettapus), ברווז מנומש (Stictonetta naevosa), אווז כף ברן (Cereopsis novaehollandiae) וברבור קוסקורובה (Coscoroba coscoroba).
ברוס קשדן

| --- | --- |
אין תמונה חופשית
 לידה:  1946 (בן 78 בערך) ניו יורק, ארצות הברית 
 מדינה:  ארצות הברית ארצות הברית ישראל ישראל
 תאריך עלייה:  1966
 השכלה:  תואר ברפואה מאוניברסיטת ניו יורק
 תקופת הפעילות:  מ-1966
 מקצוע:  דיפלומט
 תפקיד:  שליח משרד החוץ הישראלי
 
ברוס קשדן (באנגלית: Bruce Kashdan; נולד ב-1946) הוא דיפלומט אמריקאי-ישראלי.
במשך רוב שנות פעילותו, שמו ותמונתו של קשדן היו אסורים בפרסום על ידי הצנזורה הצבאית, אך אלו הותרו לאחר כינון הסכמי אברהם ב-2020.
ביוגרפיה

ברוס קשדן נולד ב-1946 למשפחה יהודית-אמריקאית במדינת ניו יורק. כשהיה בן 20, ולמד רפואה באוניברסיטת ניו יורק, התנדב במקביל ללימודיו בפעילויות עבור הקהילה המקומית, וסייע לחקלאים מקומיים במחאה נגד רשתות השיווק כשהוביל את המאבק בעיצוב דעת הקהל דרך התקשורת. יועציו של נשיא ארצות הברית ריצ'רד ניקסון התרשמו מפעילותו של קשדן, ובהזמנתם הוא החל לעבוד בבית הלבן בהקמת תנועה שורשית התנדבותית לאומית. השמועה על היזם החברתי היהודי הצעיר הגיעה במהרה אל שגרירות ישראל בוושינגטון, ושמעון אמיר, ראש המרכז לשיתוף פעולה בינלאומי, גייס את קשדן לעבודה במשרד החוץ הישראלי.
קשדן עלה לישראל ב-1966, ונשלח ללימודי עברית באולפן בקיבוץ גבעת חיים איחוד. לאחר הלימודים יצא לסיבוב עבודה קצר באפריקה, באסיה ובאמריקה הלטינית, שלאחריו קיבל קביעות. עם מינויו של דוד קמחי למנכ"ל משרד החוץ הישראלי, החל קשדן לעבוד במשרדו. ב-1982, כאשר כוחות צה"ל פלשו ללבנון במבצע שלום הגליל, הקים קשדן את הנציגות הישראלית בעיר הבירה הלבנונית ביירות ועמד בראשה. לאחר כשנתיים, נאלץ לעזוב, בעקבות פרס שהציבו ארגוני הטרור על ראשו. אז, הוא ניהל משא ומתן ממושך עם ממשלת אירלנד עד להקמת השגרירות הישראלית ב-1993.
בועידת מדריד בנושא הסכסוך הישראלי-פלסטיני שנערכה ב-1991, החל קשדן ליצור קשרים עם אנשי עסקים, עם עובדי ציבור ועם דיפלומטים במפרץ הפרסי, ומונה לאיש הקשר של מדינת ישראל למדינות המפרץ. קשדן ניהל בחלוף השנים קשרים ענפים עם ארצות ערב, ובעיקר עם איחוד האמירויות הערביות. הוא יצר גם קשר אישי עם בני בית נהיאן. בסוף 2005 הציע קשדן לממשלת איחוד האמירויות להקים נציגות דיפלומטית חשאית של מדינת ישראל – ונענה בחיוב. ב-2006 נרשמה באמירות דובאי חברה בשם "המרכז לפיתוח וסחר בינלאומי", שהייתה למעשה הנציגות הדיפלומטית החשאית הישראלית. פעילות הנציגות של קשדן תרמה באופן משמעותי לפיתוח יחסי איחוד האמירויות הערביות–ישראל, והיא זו שהניחה את היסודות לבניית היחסים הדיפלומטיים הרשמיים בין המדינות בהמשך. ב-2009 סייע קשדן בהקמתה של נציגות דומה בבחריין. תקרית חריגה ביחסים בין ישראל לאמירויות נרשמה לאחר הריגתו של מחמוד אל-מבחוח על ידי "המוסד" ב-2010, כאשר האמירתים ראו בכך הפרה בוטה של ריבונותם, ובתגובה גירש שר החוץ האמירתי עבדאללה בן זאיד, את קשדן מהאמירויות באופן אישי. רק בסוף 2017 השלטון האמירתי אישר לקשדן לשוב אל המדינה.
בטקס החתימה על הסכמי אברהם בכלל והסכם איחוד האמירויות הערביות–ישראל בפרט בבית הלבן בספטמבר 2020, סירב ראש ממשלת ישראל בנימין נתניהו להזמין את קשדן לאירוע, והוא הגיע לאירוע כאורח של הממשלה האמירתית. באירוע שערך בדצמבר של אותה השנה שר החוץ גבי אשכנזי בהוקרה לשליחי משרד החוץ, עמד קשדן בראש מקבלי תעודות ההוקרה. לביקורו של שר החוץ וראש ממשלת ישראל החלופי יאיר לפיד באמירויות ביוני 2021, הוזמן קשדן כאורח הכבוד.
לקריאה נוספת

ברק רביד, "השלום של טראמפ – הסכמי אברהם והמהפך במזרח התיכון", הוצאת משכל, 2021
אלי פודה, "מפילגש לידועה בציבור - היחסים החשאיים של ישראל עם מדינות ועם מיעוטים במזרח התיכון, 1948–-2020", הוצאת עם עובד, 2022
הערות שוליים

↑  השלום של טראמפ, עמ' 116
1 2  השלום של טראמפ, עמ' 117
↑  Rory Miller, ‏Why the Irish Support Palestine, ‏Foreign Policy, ‏23 ביולי 2010
↑  השלום של טראמפ, עמ' 118–121
↑  סמדר פרי, מעשה בחמש מדינות מוסלמיות שעומדות בתור, באתר ynet, 27 באוקטובר 2020
↑  אמיר אורן‏, נתניהו ניסה לשווק כישלון כניצחון, אך נכנע לחוקי המזה"ת וקבר את הסיפוח, באתר וואלה, 16 באוגוסט 2020
↑  השלום של טראמפ, עמ' 122
↑  השלום של טראמפ, עמ' 123–125
↑   סמדר פרי, בונים יחסים, באתר "ידיעות אחרונות", 9 בינואר 2021
↑  השלום של טראמפ, עמ' 251
↑  השלום של טראמפ, עמ' 127
↑  השלום של טראמפ, עמ' 187
1 2  השלום של טראמפ, עמ' 125
↑  אביב בושינסקי, ‏ממסיבת הטבע שעל מדשאות הבית הלבן - לקרקע המציאות, באתר ‏מאקו‏, 19 בספטמבר 2020
↑  ברק רביד, טקס הוקרה ראשון אי פעם, Twitter, ‏11 בדצמבר 2020
Never Call Me

"Never Call Me" (בעברית: לעולם אל תתקשר אליי) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם קורופט או YG, מתוך אלבום האולפן השני שלה, Trip. השיר יצא לאור ב-20 במרץ 2018, על ידי חברת התקליטים דאף ג'אם, כסינגל הרביעי מתוך האלבום.
השיר הגיע למקום ה-19 במצעד שירי ה-R&B.
רקע וכתיבה

השיר נכתב על ידי ריבר טבר, ג'נה אייקו, קשמיר קאט, פרנק דוקס ובני בלנקו והופק על ידי קשמיר קאט, פרנק דוקס, בני בלנקו ואמייר ג'ונסון. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.
וידאו קליפ

הווידאו קליפ הרשמי של השיר פורסם ב-20 במרץ 2018. הקליפ צבר למעלה מ-47 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B | 19 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 20 במרץ 2018 | הזרמת מוזיקה • הורדה דיגיטלית | דאף ג'אם |  |
הערות שוליים

↑  ריבר טבר, ג'נה אייקו, קשמיר קאט, פרנק דוקס, בני בלנקו
↑  קשמיר קאט, פרנק דוקס, בני בלנקו, אמייר ג'ונסון
1 2 3  Jhene Aiko Doubles Up on Music Video for “Never Call Me” | The Lifestyle (באנגלית)
↑  Jhene Aiko, Billboard
↑  Jhené Aiko (Ft. Kurupt) – Never Call Me (באנגלית), נבדק ב-2020-05-15
1 2  Gold & Platinum, RIAA (באנגלית)
↑  Never Call Me, נבדק ב-2020-05-15
1 2  Jhené Aiko feat. Kurupt -Never Call Me (Slauson Hills Edition)
| ג'נה אייקו |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Souled Out • Twenty88 • Trip • Chilombo |  |
| מיני-אלבומים | Sail Out |  |
| מיקסטייפים | Sailing Soul(s) |  |
| סיבובי הופעות | Enter the Void Tour • Trip (The Tour) • The Magic Hour Tour |  |
| ג'נה אייקו – סינגלים |
| --- | --- | --- |
| Sail Out | "3:16AM" • "Bed Peace" • "The Worst" |  |
| Souled Out | "To Love & Die" • "The Pressure" • "Spotless Mind" |  |
| Twenty88 | "Selfish" |  |
| Trip | "While We're Young" • "Hello Ego" • "Sativa" • "Never Call Me" |  |
| Chilombo | "Triggered (Freestyle)" • "None of Your Concern" • "P*$$Y Fairy (OTW)" • "Happiness Over Everything (H.O.E.)" • "B.S." |  |
| סינגלים אחרים | "Maniac" • "First Fuck" |  |
| השתתפות בשירים | "Beware" • "From Time" • "Post to Be" • "It's a Vibe" |  |
Process Explorer

| --- | --- |
 מפתח:  מארק רוסינוביץ' (Mark Russinovich)
 גרסה אחרונה:  17.04 (3 באפריל 2023) 
 מערכת הפעלה:  חלונות
 סוג רישיון:  EULA
 https://technet.microsoft.com/en-us/sysinternals
 
פרוסס אקספלורר (באנגלית: Process Explorer) היא תוכנה חופשית, חלק מאוסף הכלים Sysinternals ומותאמת בעבור מערכות ההפעלה חלונות, מבית מיקרוסופט, היא אינה דורשת התקנה, מספקת אפשרויות זהות לכלי מנהל המשימות של חלונות ובנוסף מכילה בתוכה גם אוסף תוכנות לאיסוף מידע על תהליכים הפועלים במערכת המשתמש.
התוכנה הייתה מפוצלת לשתי תוכנות נפרדות HandleEx ו-DLLView, בשנת 2001 מוזגה לתוכנה אחת. הגרסה העדכנית ביותר הניתנת להורדה, היא גרסה 16.21 שוחררה בתאריך 16 במאי 2017.
תצוגת התוכנה נפרסת על פני שני חלונות. החלון העליון מציג רשימה של תהליכים הרצים כעת והחלון התחתון תלוי במצב בו נמצא התהליך. התוכנה מאפשרת למשתמש לעקוב אחר תהליך ומציגה מידע מפורט ומדויק כגון:
טעינת קובצי DLL בתהליך.
הצגת הפקודות המריצות כל תוכנית.
עוקב אחר תהליכים ומציג בעיות שעשויות להתרחש.
תצוגה היררכית של תהליכים רצים.
יציאה, השהיה ועצירת תהליכים.
הצגת שם חברה וסמל ליד כל תהליך.
הצגת פעילות המעבד, בשורת המשימות.
שינוי עדיפות של תהליך.
אימות נתונים עם אתר VirusTotal.
חיפוש אובייקט לפי שם או אירוע.
ראו גם

Netstat
רחרחן
פורט
מיקרוסופט TechNet
Never Forget You (שיר של מריה קארי)

"Never Forget You" (בעברית: לעולם לא אשכח אותך) הוא שיר של הזמרת מריה קארי מתוך אלבומה השלישי Music Box. השיר לא יצא כסינגל עצמאי מהאלבום אלא בתור בי-סייד של השיר "Without You" אשר יצא כסינגל השלישי מהאלבום ב-22 בפברואר 1994.
השיר הגיע למקום השלישי במצעד הבילבורד הוט 100.